ઓપનિંગ બેટ્સમેન દિમુથ કરુણારત્નેનું માનવું છે કે શ્રીલંકાના બેટ્સમેનોને અહીં બીજી ટેસ્ટ બચાવવી હશે તો તેમણે ભારતીય સ્પિનર્સ સામે વધારે પ્રમાણમાં સ્વીપ અને રિવર્સ સ્વીપ શોટ રમવા પડશે, જેના કારણે ટર્ન અને ઉછાળનો સામનો કરી શકાય. કરુણારત્નેએ જણાવ્યું, ”પહેલા દિવસની સરખામણીમાં હવે વધારે ટર્ન અને ઉછાળ જોવા મળશે. બોલ જૂનો થયા બાદ કદાચ બાદમાં બેટિંગ કરવી આસાન બની રહે. વિકેટમાંથી બોલર્સને મદદ મળી રહી છે તેનો તમારે સ્વીકાર કરવો રહ્યો. ગોલ ટેસ્ટની વિકેટમાં વધુ કંઈ નહોતું, પરંતુ શિખર ધવને જે રીતે બેટિંગ કરી એનાથી મેચ અમારી પકડમાંથી છૂટી ગઈ હતી. અમે ફિલ્ડિંગમાં સુરક્ષાત્મક વલણ અપનાવવું પડ્યું હતું.”